ขอถามคณุหน่อยคะ ประจำเดือนมาไม่ปกติ ถ้าประจำเดือนมา เป็นเดือนหนึ่งเว้นเดือน ตอนนี้ไม่มาติดต่อกัน3 เดือนแล้ว เครียดมาก.....ทำไงดี จะเป็นร้ายไหม
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ หรือกำลังเข้าสู่วัยทอง ทำให้ฮอร์โมนจากรังไข่เริ่มผลิตมาอย่างไม่สม่ำเสมอ-ผลข้างเคียงจากยาคุมกำเนิดหากมีเพศสัมพันธ์ไม่ได้ป้องกัน ควรซื้อชุดตรวจการตั้งครรภ์มาตรวจเองเบื้องต้น ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยัน ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์